Иван Вазов
Сватба

chitanka.info

Ясна гайда е писнала,

залюляло се хоро,

млада булка се хванала

цяла в наниз и сребро.

А до нея юнак силен

скача весел и засмян,

поглед хвърля й умилен:

той е младий й стопан.

Стари сватове наокол

с пълни бъклици стоят,

често вдигат ги високо

един друг си честитят.

Скоро слънце ще да зайде,

мрак ще замени денят,

ала грасовите гайди

дор до утре ще ручат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.